IN Dei nomine,  eius diuina clementia. Cum omnipotentis benigna prouidentia cuncta creata consistant,  eius miseratione vniuersa cœlestium, terrestrium,  infernorum, condita gubernentur: solerti vigilantia,  toto mentis studio prouidere debet homo, qui cunctis creaturis prælatus esse videtur, qualiter placeat pio Conditori, a quo omnia bona sibi donata cognoscit,  sine quo nihil esse potest. Omnipotentis enim gratia  arbitrio conditi in tantum ad amorem suæ dilectionis nos recipere dignatus est,  non auro vel argento, sed sanguine precioso dilecti Filij a diaboli potestate, qua detinebamur, redimere,  deleto chyrographo peccatorum nostrorum cohæredes nos efficere regni sui,  velut carissimos filios diligens, quotidie nos inuitans, clamat dicens, Venite filij, audite me: timorem Domini docebo vos. Nunc denique cognoscendo hæc, Ego ALDEFONSVS Dei gratia Rex Hispaniæ, pro æterna retributione  salute animæ meæ, necnon  parentis nostri illustrissimi Regis Sancij,  matris meæ Reginæ Blanchæ,  omnium parentum meorum requie, concedo  confirmo Deo,  beatis Apostolis PETRO  PAVLO,  Ecclesiæ CLVNIACENSI, atque omnibus Abbatibus  Monachis ibi Deo sub Regula beati Benedicti in perpetuum seruientibus, Ecclesiam beatæ Mariæ de Nazara, quam prædecessores mei Reges, scilicet Aldefonsus felicis memoriæ Rex, atque auus meus Imperator bonæ recordationis Aldefonsus,  pater meus Rex Sancius vobis dederunt,  perpetuo iure, atque regali sanctione duntaxat Ecclesiæ Cluniacensi donauerunt,  confirmauerunt. Horum itaque exemplo  tenore, Ego Aldefonsus Rex cōfirmo,  corroboro vobis iam dictis Patribus ipsam subnominatam Ecclesiam sanctæ Mariæ de Nazara, cum omnibus suis appendiciis, Monasteriis, villis, domibus, vineis, terris, cultis  incultis, montibus, siluis, agris, pratis, pascuis, molendinis,  aquis cum eductibus,  regressibus,  cum terminis antiquioribus, siue cum omnibus pertinentiis. Verumtamen Monachi homines qui ibi habitant, vel qui ad habitandum venerint, vestræ subiaceant ordinationi,  in cunctis vestram adimpleant iussionem. Hæc sunt itaque quæ legali adstipulatione ad supradictum locum integre cum omnibus suis appendiciis, perpetuo iure dominandi, seu possidendi, illis qui regularibus ibidem Deo, Genitricique eius seruient, sub huius annotatione priuilegij, dono, trado,  confirmo, atque corroboro supranominatæ Ecclesiæ Clun.  Monachis in Ecclesia de Nazara Deo,  beatæ Mariæ perpetuo seruientibus, Ecclesiam in primis, Ecclesiam videlicet in honore S. Sepulchri in Calagurra cum omni sua hæreditate. S. Iulianum de Subiola cum ipsa villa,  omnibus suis pertinentiis. Villam auream, cum villis  Ecclesiis, hæreditatibus, atque omnibus suis pertinentiis. Item sanctam Mariam de Priado, cum villis, Ecclesiis, atque suis possessionibus. Item S. Petrum. Item S. Petrum de Tore-Cella, cum ipsa villa,  omni sua hæreditate. S. Mariam de Valcorna in Gronnio. In Berrora Monasterium sancti Georgij cum villis, Ecclesiis, hæreditatibus,  omnibus suis pertinentiis. In Alaa, S. Mariam de Estiualit, cum ipsa villa,  omnibus suis appendiciis. Aliud quoque Monasterium, quod vocatur Maneriata, in Zophia, cum omni sua hæreditate. In Biscata, Albagano, Barriga, Sanctā Aren, cum omnibus possessionibus eorum. In Asturiis, sanctam Mariam de Portij cum omnibus Monasteriis, hæreditatibus,  suis pertinentiis. In Castella veja Sanctum Michaelem de Torme, cum omni sua hæreditate. S. Pelagium de Espinareda. S. Emalianum de Crespaternas, cum hæreditatibus suis pertinentibus. In Boroua, Monasterium S. Martini de Azo, cum Ecclesiis, villis, hæreditatibus  omnibus suis pertinentiis. In Burgensi territorio, Soto Palato, cum Ecclesia,  omni sua hæreditate. Aliam quoque villā, quæ vocatur Frageges, cū Ecclesia,  omnibus possessionibus suis. Item in riuo de Olca, duas villas Couacardel,  villā Almundar, cum Ecclesiis,  suis hæreditatibus. In Ceroso Monasterium S. Pelagij, cum omni sua hæreditate. In Trepaiana Monasterium S. Andreæ cum omni sua hæreditate. Item S. Mariam de Tresno cum omnibus suis pertinentiis. Deinde vero Monasterium S. Andreæ de Ceronia, cum omni villa adiacenti, cum aliis Monasteriis, villis, Ecclesiis,  omnibus suis possessionibus  pertinentiis. In riuo de Matut, Certum cū omni sua hæreditate, Villam quoque, quæ vocatur Petrosa, cum suis pertinentiis. In territorio Nazarensi Monasterium S. Columbæ cum suis Ecclesiis,  cum Monasterio quodam, quod vocatur Gesnestaza,  omnibus suis hæreditatibus  pertinentiis. Item villam, quæ dicitur Alezun cum omni sua hæreditate. Deinde alias villas, Sotomalo, villam Mesquinam, villam Frigidam,  Monasterium S. Romani in Subserra. In Naza Monasterium S. Iuliani. In Daualellos Monasterium S. Michaelis, cum ipsa villa,  omni sua hæreditate. Vltra Hibinn. Monasterium de Panga cum omnibus suis pertinentiis. In Nazara vero abergiam pauperum  peregrinorum, cum quodam Monasterio, quod vocatur S. Martinus de Castiello,  cum omnibus suis hæreditatibus  pertinentiis,  cum alio Monasterio, quod vocatur S. Maria de Berbencana, in Episcopatu Pampilon. cum omnibus suis hæreditatibus  possessionibus. Item quartam partem de mercato Nazarēsi. Item in eodem castello Nazarensi Ecclesiam sancti Vincentij cum omnibus decimis totius laboris nostri, necnō  pecorum omniū, hæreditatumq. quæ ad ius regium pertinent, vel inde fuerunt, a Granne vsque Mantilenam,  omnem decimam de portagio, videlicet de pontibus de Nazara   Gronnio. Paci quoque,  tranquillitati vestræ prouidere volētes, regali auctoritate firmiter prohibeo, vt nullus infra clausuram locorum, seu grāgiarum vestrarum violentiam facere, rapinam, vel furtum committere, aut ignem apponere, vel homines capere, seu interficere audeat. Hoc etiā vobis cōcedo, vt quicumque in domibus vestris, seu in supradictis villis homicidium perpetrauerit; nil alicui homini pectet, nisi vobis,  quocumque loco homines vestri, siue mulieres mactati fuerint, non alicui nisi vobis homicidium pectetur. Omnem etiam forum,  dignitatem de arbergaria Nazaren.  cæteros omnes foros vestros,  libertates, seu dignitates,  Ecclesiam Nazarensem, ab omni exactione liberam confirmo, instituo. Hæc vero omnia prædicta, per meam regalem potestatem, Ego Rex Aldefonsus, cum voluntate  auctoritate vxoris meæ Reginæ Alienor,  omnium meorum Comitum, Principum, Baronum, statuo, confirmo, atque roboro,  vsque in finem mundi inuiolata  inconcussa permanere præcipio  contestor. Vnde coram Deo, viuo  vero, qui me regnare iussit, coramque eius iudicio terribili, coniuro  obtestor omnes Reges successores meos, vel cunctos Primates,  vniuersum populum nunc, ac in posterū, quatinus nulli infringere, diminuere, siue conuellere hæc, quæ a prædictis antecessoribus meis concessa sunt,  a me regali sanctione confirmata,  roborata, Deo,  supradictæ Ecclesiæ Cluniacensi,  beatæ Mariæ de Nazara. Si quis autem huius rei temerator aut cōtemptor existere voluerit, excommunicatus,  anathematizatus æternæ damnationi subiaceat condemnatus,  a mala morte percussus, sanctam Mariam,  omnes Dei electos hic  in futuro sentiat sibi contrarios, atque in inferno inferiori Iudam traditorem habeat consortem,  diabolum consolatorem, incœptum suum irritum maneat. Ille autem pro inquietudine scelerata mille talenta auri regiæ parti persoluat,  damnum in duplum prædictæ Ecclesiæ restituat. Hanc regalis decreti Chartam ego Aldefonsus Rex celeberrimus Dei gratia........ [Sceau] ...... Toletanæ Sedis Archiepiscopus  Hispaniarum Primas confirmat. Ramundus Palentinus Episcopus. Ramundus Cancellarius. Martinus Gunsalui Alferuç Regis confirmat. Rodericus Guterricz Maior Domus Curiæ Regis. Petrus Burgensis Episcopus. Rodericus Kalaguritanus Episcopus. Sencius Abulensis Episcopus. Bernardus Examensis Episcopus. Iocelinus Seguntinus Episcopus. Comes Nunnio. Comes Gonnç Gundisalui. Comes Gundisaluus de Marannum. Comes Petrus Almarici. Comes Ferdinandus Nunniç. Comes Gundisaluis Rodeici. Ferdinandus Martineç. Petrus Roderici tenens Nazaram. Didagus Semeneç. Petrus de Araçuri. Abaro Roiç. Petrus Garsias. Gomeç Garsieç. Ordomus Garsieç. Lupus de Mena. Lupus Sancius. Facta Charta Era M. CC. XV. regnante Aldefonso Rege in Toleto, In Extrematura, in Castella, in Esturis, in Burgis, in Naidra, in Calasurria, Guidone Priore in Nazara existente. Raimundus scriptor iussu Raimundi Cancellarij scripsit.